title: 2006/345/EB: 2006 m. kovo 27 d.  Tarybos sprendimas, dėl Europos bendrijos ir Moldovos Respublikos susitarimo dėl oro susisiekimo paslaugų tam tikrų aspektų pasirašymo ir laikino taikymo

text:
13.5.2006

               LT

               Europos Sąjungos oficialusis leidinys

               L 126/23

         TARYBOS SPRENDIMAS
   2006 m. kovo 27 d.
   dėl Europos bendrijos ir Moldovos Respublikos susitarimo dėl oro susisiekimo paslaugų tam tikrų aspektų pasirašymo ir laikino taikymo
   (2006/345/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 80 straipsnio 2 dalį kartu su 300 straipsnio 2 dalies pirmos pastraipos pirmuoju sakiniu,
   atsižvelgdama į Komisijos pasiūlymą,
   kadangi:

               (1)

               2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl galiojančių dvišalių susitarimų tam tikrų nuostatų pakeitimo susitarimu su Bendrija.

               (2)

               Komisija Bendrijos vardu vedė derybas dėl susitarimo su Moldovos Respublika dėl oro susisiekimo paslaugų tam tikrų aspektų (toliau – Susitarimas), laikydamasi mechanizmų ir nurodymų, numatytų Tarybos sprendimo, įgaliojančio Komisiją pradėti derybas su trečiosiomis šalimis dėl galiojančių dvišalių susitarimų tam tikrų nuostatų pakeitimo susitarimu su Bendrija, priede.

               (3)

               Atsižvelgiant į vėlesnį jo sudarymą, Susitarimas turėtų būti pasirašytas ir laikinai taikomas,

         NUSPRENDĖ:
   1 straipsnis
   Bendrijos vardu patvirtinamas Europos bendrijos ir Moldovos Respublikos susitarimo dėl oro susisiekimo paslaugų tam tikrų aspektų pasirašymas, atsižvelgiant į Tarybos sprendimą dėl minėto Susitarimo sudarymo.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą Bendrijos vardu, atsižvelgiant į tai, kad jis bus sudarytas vėliau.
   3 straipsnis
   Iki Susitarimo įsigaliojimo jis laikinai taikomas nuo pirmojo mėnesio po to, kai Šalys praneša viena kitai apie šiam tikslui skirtų procedūrų užbaigimą, pirmos dienos.
   4 straipsnis
   Tarybos pirmininkas įgaliojamas pateikti Susitarimo 8 straipsnio 2 dalyje numatytą pranešimą.

      Priimta Briuselyje, 2006 m. kovo 27 d.

            Tarybos vardu

            Pirmininkas

         H. GORBACH

    ---documentbreak---

               13.5.2006

               LT

               Europos Sąjungos oficialusis leidinys

               L 126/24

         Europos Bendrijos ir Moldovos Respublikos
   SUSITARIMAS
   dėl oro susisiekimo paslaugų tam tikrų aspektų
   EUROPOS BENDRIJA
   ir
   MOLDOVOS RESPUBLIKA (toliau – Moldova)
   (toliau – Šalys),
   PAŽYMĖDAMOS, kad dvišaliuose susitarimuose dėl oro susisiekimo paslaugų, sudarytuose tarp kelių Europos bendrijos valstybių narių ir Moldovos, yra nuostatų, prieštaraujančių Europos bendrijos teisei,
   PAŽYMĖDAMOS, kad Europos bendrija turi išskirtinę kompetenciją kelių aspektų, kurie gali būti įtraukti į Europos bendrijos valstybių narių ir trečiųjų šalių dvišalius susitarimus dėl oro susisiekimo paslaugų, atžvilgiu,
   PAŽYMĖDAMOS, kad pagal Europos bendrijos teisę Bendrijos oro vežėjai, įsisteigę valstybėje narėje, turi teisę be diskriminacijos naudotis oro maršrutais tarp Europos bendrijos valstybių narių ir trečiųjų šalių,
   ATSIŽVELGDAMOS į Europos bendrijos ir tam tikrų trečiųjų šalių susitarimus, numatančius galimybę tokių trečiųjų šalių nacionaliniams subjektams įgyti nuosavybes teises į oro vežėjų, turinčių pagal Europos bendrijos teisę išduotas licencijas, bendroves,
   PRIPAŽINDAMOS, kad Europos bendrijos valstybių narių ir Moldovos dvišalių susitarimų dėl oro susisiekimo paslaugų nuostatos, prieštaraujančios Europos bendrijos teisei, turi būti visiškai suderintos su Bendrijos teise, kad būtų sukurtas tvirtas teisinis pagrindas oro susisiekimo paslaugoms tarp Europos bendrijos ir Moldovos bei užtikrintas tokių oro susisiekimo paslaugų tęstinumas,
   PAŽYMĖDAMOS, kad Europos bendrija, dalyvaudama šiose derybose, nesiekia padidinti oro eismo tarp Europos bendrijos ir Moldovos masto, daryti poveikį pusiausvyrai tarp Bendrijos oro vežėjų bei Moldovos oro vežėjų, arba derėtis dėl esamų dvišalių susitarimų dėl oro susisiekimo paslaugų nuostatų, susijusių su skrydžių teisėmis, pakeitimų,
   SUSITARĖ:
   1 straipsnis
   Bendrosios nuostatos
   1.   Taikant šį Susitarimą, apibrėžimai pateikiami IV priede.
   2.   Kiekviename iš I priede išvardytų susitarimų daroma nuoroda į valstybės narės, kuri yra to susitarimo šalis, nacionalinius subjektus, yra suprantama kaip nuoroda į Europos bendrijos valstybių narių nacionalinius subjektus.
   3.   Kiekviename iš I priede išvardytų susitarimų daroma nuoroda į valstybės narės, kuri yra to susitarimo šalis, oro vežėjus ar aviakompanijas, yra suprantama kaip nuoroda į tos valstybės narės paskirtus oro vežėjus ar aviakompanijas.
   2 straipsnis
   Valstybės narės paskyrimas
   1.   Šio straipsnio 2 ir 3 dalių nuostatos pakeičia atitinkamai II priedo a ir b punktuose išvardytų straipsnių atitinkamas nuostatas dėl atitinkamos valstybės narės oro vežėjo paskyrimo, Moldovos jam suteiktų įgaliojimų ar leidimų bei, atitinkamai, atsisakymo išduoti įgaliojimus ar leidimus oro vežėjui, jų atšaukimo, laikino galiojimo sustabdymo ar apribojimo.
   2.   Gavusi valstybės narės paskyrimo dokumentą, Moldova kuo greičiau suteikia atitinkamus įgaliojimus ir leidimus, jeigu:

               i)

               oro vežėjas yra įsisteigęs pagal Europos bendrijos steigimo sutartį paskiriančiosios valstybės narės teritorijoje ir turi galiojančią licenciją oro susisiekimui vykdyti pagal Europos bendrijos teisę;

               ii)

               už vežėjo pažymėjimo išdavimą atsakinga valstybė narė vykdo ir užtikrina veiksmingą oro vežėjo veiklos kontrolę, ir paskyrimo dokumente yra aiškiai nurodyta atitinkama aviacijos institucija, ir

               iii)

               oro vežėją tiesiogiai arba jo kontrolinį akcijų paketą valdo bei veiksmingai kontroliuoja valstybės narės ir (arba) valstybių narių nacionaliniai subjektai, ir (arba) III priede išvardytos kitos valstybės ir (arba) tokių kitų valstybių nacionaliniai subjektai.

         3.   Moldova gali atsisakyti išduoti, atšaukti, laikinai sustabdyti ar apriboti valstybės narės paskirto oro vežėjo įgaliojimus ar leidimus, jeigu:

               i)

               oro vežėjas nėra įsisteigęs pagal Europos bendrijos steigimo sutartį paskiriančiosios valstybės narės teritorijoje arba neturi galiojančios licencijos oro susisiekimui vykdyti pagal Europos bendrijos teisę;

               ii)

               už vežėjo pažymėjimo išdavimą atsakinga valstybė narė nevykdo ar neužtikrina veiksmingos oro vežėjo veiklos kontrolės, arba paskyrimo dokumente nėra aiškiai nurodyta atitinkama aviacijos institucija, arba

               iii)

               oro vežėjo tiesiogiai arba jo kontrolinio akcijų paketo nevaldo ir veiksmingai nekontroliuoja valstybės narės ir (arba) valstybių narių nacionaliniai subjektai, ir (arba) III priede išvardytos kitos valstybės ir (arba) tokių kitų valstybių nacionaliniai subjektai.

         Naudodamasi šioje dalyje nustatyta savo teise, Moldova nediskriminuoja Bendrijos oro vežėjų dėl jų nacionalinės priklausomybės.
   3 straipsnis
   Sauga
   1.   Šio straipsnio 2 dalies nuostatos papildo II priedo c punkte išvardytus straipsnius.
   2.   Jeigu valstybė narė paskyrė oro vežėją, kurio veiklos kontrolę vykdo ir užtikrina kita valstybė narė, Moldovos teisės pagal oro vežėją paskyrusios valstybės narės ir Moldovos susitarimo saugą reglamentuojančias nuostatas taikomos ir tada, kai ta kita valstybė narė priima, įgyvendina ar užtikrina saugos standartus ir išduoda tam oro vežėjui leidimą vykdyti skrydžius.
   4 straipsnis
   Aviacinių degalų apmokestinimas
   1.   Šio straipsnio 2 dalies nuostatos papildo atitinkamas II priedo d punkte išvardytų straipsnių atitinkamas nuostatas.
   2.   Nepaisant jokių kitų priešingų nuostatų, nė viena II priedo d punkte išvardytų susitarimų nuostata nekliudo valstybei narei nustatyti mokesčius, rinkliavas, muitus ar mokesčius už degalus, jos teritorijoje tiekiamus naudoti Moldovos paskirto oro vežėjo orlaivyje, kai toks oro vežėjas vykdo skrydžius tarp vieno tos valstybės narės teritorijoje esančio punkto ir kito tos pačios arba kitos valstybės narės teritorijoje esančio punkto.
   5 straipsnis
   Vežimo Europos bendrijoje tarifai
   1.   Šio straipsnio 2 dalies nuostatos papildo II priedo e punkte išvardytus straipsnius.
   2.   Tarifams, kuriuos pagal I priede nurodytą susitarimą, kuriame yra II priedo e punkte nurodyta nuostata dėl vežimo vien Europos bendrijos teritorijoje, nustato Moldovos paskirtas (-i) oro vežėjas (-ai), taikoma Europos bendrijos teisė.
   6 straipsnis
   Susitarimo priedai
   Šio Susitarimo priedai yra neatskiriama jo dalis.
   7 straipsnis
   Peržiūra ir pakeitimas
   Šalys bet kuriuo metu abipusiu susitarimu gali peržiūrėti ar iš dalies pakeisti šį Susitarimą.
   8 straipsnis
   Įsigaliojimas ir laikinas taikymas
   1.   Šis Susitarimas įsigalioja, kai Šalys viena kitai raštu praneša apie šiam Susitarimui įsigalioti būtinų atitinkamų vidaus procedūrų užbaigimą.
   2.   Kol Susitarimas įsigalios pagal 1 dalį, Šalys susitaria laikinai taikyti šį Susitarimą nuo kito mėnesio po to, kai Šalys viena kitai praneša apie šiam tikslui būtinų procedūrų užbaigimą, pirmos dienos.
   3.   Valstybių narių ir Moldovos susitarimai ir kiti dokumentai, kurie šio Susitarimo pasirašymo dieną dar nėra įsigalioję ir nėra laikinai taikomi, yra išvardyti I priedo b punkte. Šis Susitarimas taikomas visiems šiems susitarimams ir dokumentams, kai jie įsigalioja ar pradedami laikinai taikyti.
   9 straipsnis
   Nutraukimas
   1.   Jeigu I priede nurodytas susitarimas nutraukiamas, tuo pat metu netenka galios visos šio Susitarimo nuostatos, susijusios su atitinkamu I priede nurodytu susitarimu.
   2.   Jeigu nutraukiami visi I priede išvardyti susitarimai, tuo pat metu netenka galios ir šis Susitarimas.
   TAI PATVIRTINDAMI, toliau nurodyti tinkamai įgalioti atstovai pasirašė šį Susitarimą.

      Priimta du tūkstančiai šeštų metų balandžio vienuoliktą dieną Liuksemburge dviem egzemplioriais anglų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, slovakų, slovėnų, suomių, švedų, vengrų, vokiečių ir moldavų kalbomis.

         Por Ia Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Pentru Comunitatea Europeanā

         Por la República de Moldavia
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldavie
         Per Ia Repubblica moldova
         Moldovas Republikas vārdā
         Moldovos Respublikos vardu
         A Moldovai Köztársaság részéről
         Għar-Repubblika tal-Moldovja
         Voor de Republiek Moldavië
         W imieniu Republiki Moldowy
         Pela República da Moldávia
         Za Moldavskú republiku
         Za Republiko Moldavijo
         Moldovan tasavallan puolesta
         För Republiken Moldavien
         Pentru Republica Moldova

   I PRIEDAS
   Šio Susitarimo 1 straipsnyje paminėtų susitarimų sąrašas

               a)

               Moldovos Respublikos bei Europos bendrijos valstybių narių susitarimai dėl oro susisiekimo paslaugų, kurie yra sudaryti, pasirašyti ir (arba) taikomi laikinai šio Susitarimo pasirašymo dieną:

                           —

                           Austrijos Federacinės Vyriausybės ir Moldovos Respublikos Vyriausybės susitarimas dėl oro transporto, pasirašytas 1993 m. liepos 20 d. Vienoje (toliau – Moldovos ir Austrijos susitarimas); paskutinį kartą pakeistas 2002 m. spalio 10 d. Vienoje priimtu Susitarimo memorandumu;

                           —

                           Kipro Respublikos Vyriausybės ir Moldovos Respublikos Vyriausybės susitarimas dėl oro susisiekimo paslaugų, pasirašytas 2002 m. liepos 15 d. Kišiniove (toliau – Moldovos ir Kipro susitarimas);

                           —

                           Čekijos Respublikos Vyriausybės ir Moldovos Respublikos Vyriausybės susitarimas dėl oro transporto, pasirašytas 2004 m. vasario 24 d. Kišiniove (toliau – Moldovos ir Čekijos susitarimas);

                           —

                           Vokietijos Federacinės Respublikos Vyriausybės ir Moldovos Respublikos Vyriausybės susitarimas dėl oro transporto, pasirašytas 1999 m. gegužės 21 d. Kišiniove (toliau – Moldovos ir Vokietijos susitarimas);

                           —

                           Graikijos Respublikos Vyriausybės ir Moldovos Respublikos Vyriausybės susitarimas dėl oro transporto, priimtas 2004 m. kovo 29 d. Atėnuose (toliau – Moldovos ir Graikijos susitarimas);

                           —

                           Vengrijos Respublikos Vyriausybės ir Moldovos Respublikos Vyriausybės susitarimas dėl oro transporto paslaugų, pasirašytas 1995 m. balandžio 19 d. Budapešte (toliau – Moldovos ir Vengrijos susitarimas);

                           —

                           Italijos Respublikos Vyriausybės ir Moldovos Respublikos Vyriausybės susitarimas dėl oro susisiekimo paslaugų, pasirašytas 1997 m. rugsėjo 19 d. Romoje (toliau – Moldovos ir Italijos susitarimas); paskutinį kartą pakeistas 2005 m. sausio 26 d. Romoje priimtu Susitarimo memorandumu;

                           —

                           Lietuvos Respublikos Vyriausybės ir Moldovos Respublikos Vyriausybės susitarimas dėl oro susisiekimo paslaugų, pasirašytas 1996 m. balandžio 5 d. Vilniuje (toliau – Moldovos ir Lietuvos susitarimas); paskutinį kartą pakeistas pasikeitimu notomis, pasirašytomis Kišiniove 2004 m. lapkričio 8 d.;

                           —

                           Nyderlandų Karalystės Vyriausybės ir Tarybų Socialistinių Respublikų Sąjungos Vyriausybės susitarimas dėl oro susisiekimo paslaugų, pasirašytas 1958 m. birželio 17 d. ir patvirtintas bendra deklaracija dėl Nyderlandų Karalystės ir Moldovos Respublikos dvišalių sutarčių, pasirašyta 1996 m. spalio 29 d. Kišiniove (toliau – Moldovos ir Nyderlandų susitarimas);

                           —

                           Lenkijos Respublikos Vyriausybės ir Moldovos Respublikos Vyriausybės susitarimas dėl civilinio oro transporto, pasirašytas 1995 m. liepos 27 d. Varšuvoje (toliau – Moldovos ir Lenkijos susitarimas);

                           —

                           Jungtinės Didžiosios Britanijos ir Šiaurės Airijos Karalystės Vyriausybės ir Moldovos Respublikos Vyriausybės susitarimas dėl oro susisiekimo paslaugų, parafuotas 1994 m. lapkričio 18 d. Kišiniove (toliau – Moldovos ir JK susitarimas);

               b)

               Moldovos ir Europos bendrijos valstybių narių parafuoti ar pasirašyti susitarimai ir kiti dokumentai dėl oro susisiekimo paslaugų, kurie dar nebuvo įsigalioję ir laikinai taikomi šio Susitarimo pasirašymo dieną:

                           —

                           Estijos Respublikos Vyriausybės ir Moldovos Respublikos Vyriausybės susitarimas dėl oro transporto, parafuotas 1999 m. rugsėjo 23 d. Taline (toliau – Moldovos ir Estijos susitarimas);

                           —

                           Prancūzijos Respublikos Vyriausybės ir Moldovos Respublikos Vyriausybės susitarimas dėl oro transporto, parafuotas 1999 m. liepos 29 d. Kišiniove (toliau – Moldovos ir Prancūzijos susitarimas);

                           —

                           Latvijos Respublikos Vyriausybės ir Moldovos Respublikos Vyriausybės susitarimas dėl oro susisiekimo paslaugų, parafuotas 2004 m. balandžio 28 d. Rygoje (toliau – Moldovos ir Latvijos susitarimas);

                           —

                           Portugalijos Respublikos ir Moldovos Respublikos susitarimas dėl oro susisiekimo paslaugų, parafuotas 2005 m. vasario 17 d. Lisabonoje (toliau – Moldovos ir Portugalijos susitarimas).

         II PRIEDAS
   Šio Susitarimo I priede išvardytų ir 2–5 straipsniuose paminėtų susitarimų straipsnių sąrašas

               a)

               valstybės narės paskyrimas:

                           —

                           Moldovos ir Austrijos susitarimo 3 straipsnio 5 dalis;

                           —

                           Moldovos ir Kipro susitarimo 4 straipsnio 3 dalis;

                           —

                           Moldovos ir Čekijos susitarimo 3 straipsnio 4 dalis;

                           —

                           Moldovos ir Estijos susitarimo 3 straipsnio 4 dalis;

                           —

                           Moldovos ir Prancūzijos susitarimo 3 straipsnio 2 dalis;

                           —

                           Moldovos ir Graikijos susitarimo 3 straipsnio 2 dalies b punktas;

                           —

                           Moldovos ir Vengrijos susitarimo 3 straipsnio 4 dalis;

                           —

                           Moldovos ir Nyderlandų susitarimo 1 straipsnio 2 dalis;

                           —

                           Moldovos ir Lenkijos susitarimo 3 straipsnio 4 dalis;

                           —

                           Moldovos ir JK susitarimo 4 straipsnio 4 dalis;

               b)

               atsisakymas išduoti įgaliojimus ar leidimus, jų atšaukimas, laikinas galiojimo sustabdymas ar apribojimas:

                           —

                           Moldovos ir Austrijos susitarimo 4 straipsnio 1 dalies a punktas;

                           —

                           Moldovos ir Kipro susitarimo 5 straipsnio 1 dalies a punktas;

                           —

                           Moldovos ir Čekijos susitarimo 4 straipsnio 1 dalies b punktas;

                           —

                           Moldovos ir Estijos susitarimo 4 straipsnis;

                           —

                           Moldovos ir Prancūzijos susitarimo 4 straipsnio 1 dalis;

                           —

                           Moldovos ir Graikijos susitarimo 4 straipsnio 1 dalies b punktas;

                           —

                           Moldovos ir Vengrijos susitarimo 4 straipsnio 1 dalies a punktas;

                           —

                           Moldovos ir Lietuvos susitarimo 4 straipsnio 1 dalies a punktas;

                           —

                           Moldovos ir Lenkijos susitarimo 4 straipsnio 1 dalies a punktas;

                           —

                           Moldovos ir JK susitarimo 5 straipsnio 1 dalies a punktas;

               c)

               sauga:

                           —

                           Moldovos ir Kipro susitarimo 13 straipsnis;

                           —

                           Moldovos ir Čekijos susitarimo 8 straipsnis;

                           —

                           Moldovos ir Estijos susitarimo 12 straipsnis;

                           —

                           Moldovos ir Prancūzijos susitarimo 8 straipsnis;

                           —

                           Moldovos ir Vokietijos susitarimo 12 straipsnis;

                           —

                           Moldovos ir Graikijos susitarimo 7 straipsnis;

                           —

                           Moldovos ir Latvijos susitarimo 16 straipsnis;

               d)

               aviacinių degalų apmokestinimas:

                           —

                           Moldovos ir Austrijos susitarimo 7 straipsnis;

                           —

                           Moldovos ir Kipro susitarimo 7 straipsnis;

                           —

                           Moldovos ir Čekijos susitarimo 9 straipsnis;

                           —

                           Moldovos ir Estijos susitarimo 6 straipsnis;

                           —

                           Moldovos ir Prancūzijos susitarimo 10 straipsnis;

                           —

                           Moldovos ir Vokietijos susitarimo 6 straipsnis;

                           —

                           Moldovos ir Graikijos susitarimo 10 straipsnis;

                           —

                           Moldovos ir Vengrijos susitarimo 6 straipsnis;

                           —

                           Moldovos ir Latvijos susitarimo 7 straipsnis;

                           —

                           Moldovos ir Lietuvos susitarimo 6 straipsnis;

                           —

                           Moldovos ir Lenkijos susitarimo 9 straipsnis;

                           —

                           Moldovos ir JK susitarimo 8 straipsnis;

               e)

               vežimo Europos bendrijoje tarifai:

                           —

                           Moldovos ir Austrijos susitarimo 11 straipsnis;

                           —

                           Moldovos ir Kipro susitarimo 16 straipsnis;

                           —

                           Moldovos ir Čekijos susitarimo 13 straipsnis;

                           —

                           Moldovos ir Estijos susitarimo 10 straipsnis;

                           —

                           Moldovos ir Prancūzijos susitarimo 14 straipsnis;

                           —

                           Moldovos ir Vokietijos susitarimo 10 straipsnis;

                           —

                           Moldovos ir Graikijos susitarimo 13 straipsnis;

                           —

                           Moldovos ir Vengrijos susitarimo 13 straipsnis;

                           —

                           Moldovos ir Italijos susitarimo 8 straipsnis;

                           —

                           Moldovos ir Latvijos susitarimo 11 straipsnis;

                           —

                           Moldovos ir Lietuvos susitarimo 10 straipsnis;

                           —

                           Moldovos ir Lenkijos susitarimo 8 straipsnis;

                           —

                           Moldovos ir JK susitarimo 7 straipsnis.

         III PRIEDAS
   Kitų šio Susitarimo 2 straipsnyje paminėtų valstybių sąrašas

               a)

               Islandijos Respublika (pagal Europos ekonominės erdvės susitarimą);

               b)

               Lichtenšteino Kunigaikštystė (pagal Europos ekonominės erdvės susitarimą);

               c)

               Norvegijos Karalystė (pagal Europos ekonominės erdvės susitarimą);

               d)

               Šveicarijos Konfederacija (pagal Europos bendrijos ir Šveicarijos Konfederacijos susitarimą dėl oro transporto).

         IV PRIEDAS
   Sąvokų apibrėžimai
   „Valstybė narė“ – Europos bendrijos valstybė narė.
   „Bendrijos oro vežėjo (oro transporto įmonės) įsisteigimas valstybės narės teritorijoje“ – veiksmingas ir realus oro transporto veiklos vykdymas naudojantis nuolatinėmis priemonėmis. Tokio įsisteigusio subjekto teisinė forma (filialas arba juridinio asmens statusą turinti dukterinė įmonė) šiuo atveju neturėtų būti lemiama aplinkybė. Jei bendrovė įsisteigia kelių valstybių narių teritorijose, kaip apibrėžta Sutartyje, siekdama išvengti nacionalinės teisės pažeidimų, ji turėtų užtikrinti, kad visi įsisteigę subjektai vykdytų įsipareigojimus, kurie pagal Bendrijos teisę gali būti nustatyti jų veiklai taikomais nacionaliniais teisės aktais (1).
   „Licencija oro susisiekimui vykdyti“ – atsakingos valstybės narės įmonei išduotas leidimas, suteikiantis teisę oro transportu už atlygį ir (arba) samdos pagrindais vežti keleivius, paštą ir (arba) krovinius, kaip nurodyta licencijoje oro susisiekimui vykdyti.
   „Vežėjo pažymėjimas“ – įmonei arba įmonių grupei kompetentingų institucijų išduotas dokumentas, patvirtinantis, kad nurodytas operatorius turi profesinių gebėjimų ir struktūrą, užtikrinančią saugų pažymėjime nurodytą aviacijos veiklą vykdančio orlaivio eksploatavimą.
   „Veiksmingos veiklos kontrolės“ įrodymai yra grindžiami, tačiau nepasiriboja šiais aspektais: oro vežėjas turi kompetentingų institucijų išduotą galiojančią licenciją oro susisiekimui vykdyti, jis atitinka kompetentingų institucijų nustatytus tarptautinių oro susisiekimo paslaugų teikimo kriterijus, pavyzdžiui, yra geros finansinės būklės, sugeba prireikus vykdyti visuomenės intereso įsipareigojimus, užtikrina paslaugų tiekimą ir kt., o licenciją išduodanti valstybė narė turi ir vykdo aviacijos saugos ir saugumo priežiūros programas laikydamasi bent Tarptautinės civilinės aviacijos organizacijos standartų.

      (1)  2004 m. balandžio 29 d. Europos Parlemento ir Tarybos reglamentas (EB) Nr. 847/2004 dėl derybų dėl valstybių narių ir trečiųjų šalių susitarimų dėl oro susisiekimo paslaugų ir jų įgyvendinimo (OL L 157, 2004 4 30, p. 7).


title: 2016 m. spalio 11 d. Tarybos sprendimas, kuriuo priimama Tarybos pozicija dėl 2016 finansinių metų Europos Sąjungos taisomojo biudžeto Nr. 3 projekto

text:
14.10.2016

               LT

               Europos Sąjungos oficialusis leidinys

               C 378/1

         TARYBOS SPRENDIMAS
   2016 m. spalio 11 d.
   kuriuo priimama Tarybos pozicija dėl 2016 finansinių metų Europos Sąjungos taisomojo biudžeto Nr. 3 projekto
   (2016/C 378/01)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 314 straipsnį, kartu su Europos atominės energijos bendrijos steigimo sutartimi, ypač jos 106a straipsniu,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (1), ypač į jo 41 straipsnį,
   kadangi:

               —

               2015 m. lapkričio 25 d. buvo galutinai priimtas 2016 finansinių metų Sąjungos biudžetas (2);

               —

               2016 m. birželio 30 d. Komisija pateikė pasiūlymą dėl 2016 finansinių metų bendrojo biudžeto taisomojo biudžeto Nr. 3 projekto,

         NUSPRENDĖ:
   Vienintelis straipsnis
   Tarybos pozicija dėl 2016 finansinių metų Europos Sąjungos taisomojo biudžeto Nr. 3 projekto buvo priimta 2016 m. spalio 11 d.
   Visą tekstą galima rasti Tarybos interneto svetainėje (http://www.consilium.europa.eu/) arba iš jos atsisiųsti.

      Priimta Liuksemburge 2016 m. spalio 11 d.

            Tarybos vardu

            Pirmininkas

         P. KAŽIMÍR

      (1)  OL L 298, 2012 10 26, p. 1.

      (2)  OL L 48, 2016 2 24, p. 1.


title: 2016 m. sausio 14 d. Tarybos sprendimas (BUSP) 2016/36, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui

text:
15.1.2016

               LT

               Europos Sąjungos oficialusis leidinys

               L 10/17

         TARYBOS SPRENDIMAS (BUSP) 2016/36
   2016 m. sausio 14 d.
   kuriuo iš dalies keičiamas Sprendimas 2010/413/BUSP dėl ribojamųjų priemonių Iranui
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2010 m. liepos 26 d. Taryba priėmė Sprendimą 2010/413/BUSP (1) dėl ribojamųjų priemonių Iranui;

               (2)

               Sprendimu 2010/413/BUSP leidžiama, inter alia, vykdyti įsipareigojimus, numatytus anksčiau nei 2012 m. sausio 23 d. sudarytose sutartyse arba pagalbinėse sutartyse, kurios reikalingos tokiems įsipareigojimams įvykdyti, kai Irano žalios naftos ir naftos produktų tiekimas ar iš jų tiekimo gautos pajamos yra skirtos pagal anksčiau nei 2012 m. sausio 23 d. sudarytas sutartis neišmokėtoms sumoms mokėti asmenims arba subjektams, esantiems valstybių narių teritorijose arba jų jurisdikcijai priklausančiose teritorijose, jei tose sutartyse konkrečiai numatytas toks apmokėjimas;

               (3)

               be to, Sprendime 2010/413/BUSP numatyta, kad tame sprendime nustatytos turto įšaldymo priemonės netaikomos veiksmams ir sandoriams, atliktiems to sprendimo II priede išvardytų subjektų atžvilgiu tiek, kiek to reikia atitinkamiems įsipareigojimams įvykdyti iki 2016 m. sausio 14 d.;

               (4)

               Taryba mano, kad tos išimties taikymas turėtų būti pratęstas iki 2016 m. sausio 28 d.;

               (5)

               šiame sprendime numatytoms priemonėms įgyvendinti reikia tolesnių Sąjungos veiksmų;

               (6)

               todėl Sprendimas 2010/413/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2010/413/BUSP 20 straipsnio 14 dalis pakeičiama taip:

      „14.   1 ir 2 dalys netaikomos veiksmams ir sandoriams, atliktiems II priede išvardytų subjektų atžvilgiu tiek, kiek to reikia įsipareigojimų vykdymui iki 2016 m. sausio 28 d., kaip nurodyta 3c straipsnio 2 dalyje, su sąlyga, kad atitinkama valstybė narė iš anksto leido atlikti tuos veiksmus ir sandorius kiekvienu atskiru atveju. Atitinkama valstybė narė praneša kitoms valstybėms narėms ir Komisijai apie savo ketinimą suteikti leidimą.“

   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2016 m. sausio 14 d.

            Tarybos vardu

            Pirmininkas

         A.G. KOENDERS

      (1)  2010 m. liepos 26 d. Tarybos sprendimas 2010/413/BUSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP (OL L 195, 2010 7 27, p. 39).


title: 2011/611/ES: 2011 m. gegužės 10 d. Europos Parlamento sprendimas dėl bendrosios įmonės ARTEMIS 2009 finansinių metų sąskaitų uždarymo

text:
27.9.2011

               LT

               Europos Sąjungos oficialusis leidinys

               L 250/245

         EUROPOS PARLAMENTO SPRENDIMAS
   2011 m. gegužės 10 d.
   dėl bendrosios įmonės ARTEMIS 2009 finansinių metų sąskaitų uždarymo
   (2011/611/ES)
   EUROPOS PARLAMENTAS,

               —

               atsižvelgdamas į bendrosios įmonės ARTEMIS 2009 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl bendrosios įmonės ARTEMIS 2009 m. gruodžio 31 d. pasibaigusių finansinių metų galutinių metinių ataskaitų kartu su bendrosios įmonės atsakymais (1),

               —

               atsižvelgdamas į 2011 m. vasario 15 d. Tarybos rekomendaciją (05894/2011 – C7–0051/2011),

               —

               atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2007 m. gruodžio 20 d. Tarybos reglamentą (EB) Nr. 74/2008 dėl bendrosios įmonės ARTEMIS įsteigimo siekiant įgyvendinti įterptųjų kompiuterinių sistemų jungtinę technologijų iniciatyvą (3), ypač į jo 11 straipsnio 4 dalį,

               —

               atsižvelgdamas į Komisijos 2002 m. lapkričio 19 d. reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7–0126/2011),

               1.

               pritaria bendrosios įmonės ARTEMIS 2009 finansinių metų sąskaitų uždarymui;

               2.

               paveda Pirmininkui perduoti šį sprendimą bendrosios įmonės ARTEMIS direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 342, 2010 12 16, p. 1.

      (2)  OL L 248, 2002 9 16, p. 1.

      (3)  OL L 30, 2008 2 4, p. 52.

      (4)  OL L 357, 2002 12 31, p. 72.


title: 2017 m. gegužės 8 d. Komisijos sprendimas dėl priemonių, kurių Vengrija ėmėsi pagal Direktyvos 2010/13/ES dėl valstybių narių įstatymuose ir kituose teisės aktuose išdėstytų tam tikrų nuostatų, susijusių su audiovizualinės žiniasklaidos paslaugų teikimu, derinimo (Audiovizualinės žiniasklaidos paslaugų direktyvos) 14 straipsnį, suderinamumo su Sąjungos teise

text:
4.7.2017

               LT

               Europos Sąjungos oficialusis leidinys

               C 214/3

         KOMISIJOS SPRENDIMAS
   2017 m. gegužės 8 d.
   dėl priemonių, kurių Vengrija ėmėsi pagal Direktyvos 2010/13/ES dėl valstybių narių įstatymuose ir kituose teisės aktuose išdėstytų tam tikrų nuostatų, susijusių su audiovizualinės žiniasklaidos paslaugų teikimu, derinimo (Audiovizualinės žiniasklaidos paslaugų direktyvos) 14 straipsnį, suderinamumo su Sąjungos teise
   (2017/C 214/04)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2010 m. kovo 10 d. Europos Parlamento ir Tarybos direktyvą 2010/13/ES dėl valstybių narių įstatymuose ir kituose teisės aktuose išdėstytų tam tikrų nuostatų, susijusių su audiovizualinės žiniasklaidos paslaugų teikimu, derinimo (Audiovizualinės žiniasklaidos paslaugų direktyva) (1), ypač į jos 14 straipsnio 2 dalį,
   atsižvelgdama į Direktyvos 2010/13/ES 29 straipsniu įsteigto komiteto nuomonę,
   kadangi:

               (1)

               2017 m. vasario 20 d. raštu Vengrija pranešė Komisijai apie tam tikras priemones, priimtas pagal Direktyvos 2010/13/ES 14 straipsnio 1 dalį;

               (2)

               Komisija per tris mėnesius nuo to pranešimo gavimo patikrino, ar tos priemonės neprieštarauja Sąjungos teisei, visų pirma, atsižvelgdama į priemonių proporcingumą ir nacionalinės konsultavimosi procedūros skaidrumą;

               (3)

               nagrinėdama priemones, Komisija atsižvelgė į turimus Vengrijos audiovizualinės rinkos duomenis, visų pirma, į poveikį televizijos rinkai;

               (4)

               po plataus masto viešų konsultacijų Vengrija aiškiai ir skaidriai parengė itin reikšmingų visuomenei renginių sąrašą;

               (5)

               remdamasi Vengrijos valdžios institucijų pateiktais išsamiais įrodymais ir žiūrimumo duomenimis, Komisija patikrino, ar nustatytų renginių sąrašas, parengtas pagal Direktyvos 2010/13/ES 14 straipsnio 1 dalį, tenkina bent du iš toliau nurodytų kriterijų, kurie laikomi patikimais tokių renginių reikšmingumo visuomenei rodikliais: i) ypatingas visuotinis atgarsis valstybėje narėje, o ne vien tik reikšmingas renginys tiems, kurie paprastai domisi atitinkama sporto šaka ar veikla; ii) bendrai pripažįstama išskirtinė kultūrinė reikšmė valstybės narės gyventojams, visų pirma, kaip kultūrinės tapatybės katalizatoriaus; iii) nacionalinės rinktinės dalyvavimas atitinkamame renginyje vykstant tarptautinės reikšmės varžyboms ar turnyrui; ir iv) renginys yra tradiciškai transliuojamas per nemokamą televiziją ir susilaukia didelio žiūrovų dėmesio;

               (6)

               į pateiktą itin reikšmingų visuomenei įvykių sąrašą įtraukti keli iš nustatytų renginių, kurie laikomi itin reikšmingais visuomenei įvykiais, pavyzdžiui, vasaros ir žiemos olimpinės žaidynės, kuriose dalyvauja Vengrijos nacionalinė komanda arba vienas ar daugiau Vengrijos sportininkų. kaip nurodė Vengrijos valdžios institucijos, vasaros ir žiemos olimpinėmis žaidynėmis itin domisi ne tik asmenys, kurie paprastai stebi sporto renginius, bet ir plačioji visuomenė. Šie renginiai taip pat pritraukia daug televizijos žiūrovų ir tradiciškai transliuojami nemokamais televizijos kanalais;

               (7)

               FIFA Pasaulio futbolo taurės čempionato ir UEFA Europos čempionato atidarymo rungtynės, ketvirtfinalių, pusfinalių ir finalo rungtynės taip pat laikomos visuomenei itin reikšmingais įvykiais. Kaip nurodė Vengrijos valdžios institucijos, šie renginiai Vengrijoje susilaukia ypatingo visuotinio atgarsio, nes jais itin domisi ne tik asmenys, kurie paprastai stebi sporto renginius, bet ir plačioji visuomenė. Per tokius renginius itin reikšminguose tarptautiniuose turnyruose žaidžia nacionalinė komanda. Šie renginiai taip pat pritraukia daug televizijos žiūrovų ir tradiciškai transliuojami nemokamais televizijos kanalais;

               (8)

               į tokį sąrašą taip pat įtraukiamos visos Vengrijos vyrų nacionalinės komandos FIFA Pasaulio futbolo čempionate ir UEFA Europos čempionate žaidžiamos rungtynės, taip pat šių renginių kvalifikacinės rungtynės ir oficialios draugiškos rungtynės. Kaip nurodė Vengrijos valdžios institucijos, šie renginiai susilaukia ypatingo visuotinio atgarsio, nes jais itin domisi ne tik asmenys, kurie paprastai stebi futbolo renginius, bet ir Vengrijos plačioji visuomenė. Per tokius renginius itin reikšminguose tarptautiniuose turnyruose žaidžia nacionalinė komanda. Šie renginiai taip pat pritraukia daug televizijos žiūrovų ir tradiciškai transliuojami nemokamais televizijos kanalais;

               (9)

               UEFA Čempionų lygos finalinės rungtynės ir UEFA Čempionų lygos rungtynės, taip pat UEFA Europos lygos rungtynės, kuriose pasirodo Vengrijos klubo komanda, taip pat laikomi visuomenei itin reikšmingais įvykiais. Šie renginiai Vengrijos visuomenėje susilaukia ypatingo visuotinio atgarsio, nes jais itin domisi ne tik asmenys, kurie paprastai stebi futbolo rungtynes, bet ir plačioji visuomenė. Per tokius renginius organizuojamuose itin reikšminguose tarptautiniuose turnyruose taip pat žaidžia Vengrijos klubo komandos. Šie renginiai pritraukia daug televizijos žiūrovų ir tradiciškai transliuojami nemokamais televizijos kanalais;

               (10)

               Europos rankinio federacijos (toliau – EHF) Europos rankinio čempionato vyrų ir moterų rungtynės, kuriose pasirodo Vengrijos nacionalinė komanda, taip pat laikomi visuomenei itin reikšmingais įvykiais. Vengrijos valdžios institucijos pabrėžia, kad šie renginiai Vengrijoje susilaukia ypatingo visuotinio atgarsio ir jais domisi ne tik šios sporto šakos gerbėjai. Paprastai juose dalyvauja Vengrijos nacionalinė komanda ir jie pritraukia daug televizijos žiūrovų; tradiciškai jie transliuojami nemokamais televizijos kanalais;

               (11)

               į sąrašą taip pat įtrauktos visos EHF Čempionų lygos rungtynės ir Moterų EHF Čempionų lygos rungtynės, kuriose pasirodo Vengrijos klubo komandos. Vengrijos valdžios institucijos nurodė, kad šie renginiai susilaukia ypatingo atgarsio Vengrijos visuomenėje, nes jais domisi ne tik asmenys, kurie paprastai stebi rankinį. Per tokius renginius organizuojamuose tarptautiniuose turnyruose žaidžia Vengrijos klubo komandos. Šie renginiai taip pat pritraukia daug televizijos žiūrovų ir tradiciškai transliuojami nemokamais televizijos kanalais;

               (12)

               Tarptautinės plaukimo federacijos (toliau – FINA) Pasaulio lygos vyrų vandensvydžio rungtynės ir Europos plaukimo lygos (toliau – LEN) Čempionų lygos rungtynės, kuriose pasirodo Vengrijos nacionalinė komanda, taip pat laikomi visuomenei itin reikšmingais įvykiais. Vengrijos valdžios institucijos pabrėžia, kad šie renginiai susilaukia ypatingo visuotinio atgarsio Vengrijoje, nes jais domisi ne tik asmenys, kurie paprastai stebi šios sporto šakos renginius. Ypatingą ir didelį susidomėjimą sustiprina tas faktas, kad Vengrijos nacionalinė komanda šiuose turnyruose pasirodė labai sėkmingai. Per tokius renginius organizuojamame tarptautiniame turnyre žaidžia nacionalinė komanda. Šie renginiai pritraukia daug televizijos žiūrovų ir tradiciškai transliuojami nemokamais televizijos kanalais;

               (13)

               į šį sąrašą taip pat įtrauktas Vengrijos Formulė 1 „Grand Prix“ čempionatas, kuris yra laikomas visuomenei itin reikšmingu įvykiu. Kaip nurodė Vengrijos valdžios institucijos, šis renginys susilaukia ypatingo visuotinio atgarsio Vengrijos visuomenėje, nes juo domisi ne tik asmenys, kurie paprastai stebi šios sporto šakos renginius. Šis renginys taip pat pritraukia daug televizijos žiūrovų ir tradiciškai transliuojamas nemokamais televizijos kanalais;

               (14)

               nustatytos priemonės neviršija to, kas būtina šiam tikslui, t. y. apsaugoti teisę į informaciją ir užtikrinti galimybę didelei visuomenės daliai per televiziją stebėti visuomenei itin reikšmingus įvykius, pasiekti. Šioje išvadoje atsižvelgiama į būdus, kuriais bus transliuojami aptariami renginiai, taip pat į „reikalavimus atitinkančio transliuotojo“ apibrėžtį, Vengrijos žiniasklaidos tarybos vaidmenį sprendžiant ginčus, kylančius įgyvendinant priemones, ir į tai, kad sprendimas, kuriame pateiktas renginių sąrašas, bus taikomas renginiams, dėl kurių išimtinių teisių sutartys sudarytos jau įsigaliojus sprendimui. Todėl galima daryti išvadą, kad poveikis nuosavybės teisei, kaip numatyta Europos pagrindinių teisių chartijos 17 straipsnyje, neviršija to, kas yra iš esmės susiję su renginių įrašymu į renginių sąrašą, numatytą Direktyvos 2010/13/ES 14 straipsnio 1 dalyje;

               (15)

               dėl tų pačių priežasčių Vengrijos priemonės atrodo proporcingos, kad būtų galima pateisinti nukrypimą nuo Sutarties dėl Europos Sąjungos veikimo 56 straipsnyje nustatytos pagrindinės laisvės teikti paslaugas. Viršesniu viešuoju interesu siekiama užtikrinti visuomenei galimybę stebėti visuomenei itin reikšmingų įvykių transliacijas. Be to, Vengrijos priemonės nėra diskriminacinės ir jomis neribojama rinka kitų valstybių narių transliuotojų, teisių turėtojų ar kitų ūkio subjektų atžvilgiu;

               (16)

               taip pat nustatytos priemonės yra suderinamos su Sąjungos konkurencijos taisyklėmis. Reikalavimus atitinkantys išvardytų renginių transliuotojai nustatomi remiantis objektyviais kriterijais, pagal kuriuos sudaromos faktinės ir potencialios konkurencijos sąlygos įsigyti šių renginių transliavimo teises. Be to, nustatytų renginių skaičius nėra toks neproporcingai didelis, kad iškreiptų konkurenciją nemokamos televizijos ir mokamos televizijos galutinės grandies rinkose. Todėl galima manyti, kad poveikis konkurencijos laisvei neviršija to, kas yra iš esmės susiję su renginių įrašymu į renginių sąrašą, numatytą Direktyvos 2010/13/ES 14 straipsnio 1 dalyje;

               (17)

               apie priemones, kurių ėmėsi Vengrija, Komisija informavo kitas valstybes nares, o patikrinimo rezultatus pateikė Direktyvos 2010/13/ES 29 straipsniu įsteigtam komitetui. Komitetas priėmė palankią nuomonę,

         NUSPRENDĖ:
   Vienintelis straipsnis
   1.   Priemonės, kurių ėmėsi Vengrija pagal Direktyvos 2010/13/ES 14 straipsnio 1 dalį ir apie kurias ji pranešė Komisijai pagal tos direktyvos 14 straipsnio 2 dalį, dera su Sąjungos teise.
   2.   Vengrijos priimtos priemonės skelbiamos Europos Sąjungos oficialiajame leidinyje.

      Priimta Briuselyje 2017 m. gegužės 8 d.

            Komisijos vardu

         Andrus ANSIP

            Pirmininko pavaduotojas

      (1)  OL L 95, 2010 4 15, p. 1.


title: 2014 m. gruodžio 15 d. Europos Centrinio Banko sprendimas (ES) 2015/297, kuriuo iš dalies keičiamas Sprendimas ECB/2010/23 dėl valstybių narių, kurių valiuta yra euro, nacionalinių centrinių bankų pinigų politikos pajamų paskirstymo (ECB/2014/56)

text:
25.2.2015

               LT

               Europos Sąjungos oficialusis leidinys

               L 53/21

         EUROPOS CENTRINIO BANKO SPRENDIMAS (ES) 2015/297
   2014 m. gruodžio 15 d.
   kuriuo iš dalies keičiamas Sprendimas ECB/2010/23 dėl valstybių narių, kurių valiuta yra euro, nacionalinių centrinių bankų pinigų politikos pajamų paskirstymo (ECB/2014/56)
   EUROPOS CENTRINIO BANKO VALDANČIOJI TARYBA,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 32 straipsnio 2 ir 7 dalis,
   kadangi:

               (1)

               Sprendimu ECB/2010/23 (1) nustatomas pinigų politikos pajamų, atsirandančių iš pinigų politikos operacijų, paskirstymo mechanizmas;

               (2)

               atsižvelgiant į Sprendimą ECB/2014/40 (2) ir Sprendimą ECB/2014/45 (3), atskirtas turtas turi būti tikslinamas atsižvelgiant į gauto pelno ir patirtų nuostolių sumą, atsirandančią iš pinigų politikos tikslais laikomų vertybinių popierių bet kokio perleidimo, už laikotarpį nuo perleidimo iki kito ketvirčio pabaigos;

               (3)

               atsižvelgiant į faktą, kad iš pinigų politikos operacijų, kurių terminas yra vieneri metai arba ilgesnis, sukauptos palūkanos paskirstomos dar iki jų gavimo pasibaigus operacijai, turi būti atliekamas įsipareigojimų bazės ir atskirto turto apskaičiavimo tikslinimas pagal Sprendimo ECB/2010/23 I ir II priedus;

               (4)

               Sprendimas ECB/2010/23 turi būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Dalinis pakeitimas
   Sprendimo ECB/2010/23 I ir II priedai pakeičiami atitinkamai šio sprendimo I ir II priedų tekstu.
   2 straipsnis
   Įsigaliojimas
   Šis sprendimas įsigalioja 2014 m. gruodžio 31 d.

      Priimta Frankfurte prie Maino 2014 m. gruodžio 15 d.

            ECB Pirmininkas

         Mario DRAGHI

      (1)  2010 m. lapkričio 25 d. Sprendimas ECB/2010/23 dėl valstybių narių, kurių valiuta yra euro, nacionalinių centrinių bankų pinigų politikos pajamų paskirstymo (OL L 35, 2011 2 9, p. 17).

      (2)  2014 m. spalio 15 d. Sprendimas ECB/2014/40 dėl trečiosios padengtų obligacijų pirkimo programos įgyvendinimo (OL L 335, 2014 11 22, p. 22).

      (3)  2014 m. lapkričio 19 d. Europos Centrinio Banko sprendimas (ES) 2015/5 dėl turtu užtikrintų vertybinių popierių pirkimo programos įgyvendinimo (ECB/2014/45) (OL L 1, 2015 1 6, p. 4).

      I PRIEDAS

            „I PRIEDAS

               ĮSIPAREIGOJIMŲ BAZĖS STRUKTŪRA

                        A.

                        Išskyrus visus kitus punktus, įsipareigojimų bazę sudaro:

                                    1.

                                    Banknotai apyvartoje
                                    Šiame priede grynųjų pinigų keitimo metais kiekvieno prie Eurosistemos prisijungiančio NCB „banknotai apyvartoje“:

                                                a)

                                                apima NCB išleistus banknotus nacionaline valiuta ir

                                                b)

                                                turi būti mažinami neatlygintų paskolų, susijusių su iš anksto pristatytais eurų banknotais, kurie dar nebuvo debetuoti, vertės dydžiu (HBS turto 6 straipsnio dalis).

                                          Po grynųjų pinigų keitimo metų kiekvieno NCB „banknotai apyvartoje“ reiškia tik eurais išreikštus banknotus ir neapima jokių kitų banknotų.
                                    Jei grynųjų pinigų keitimo diena yra diena, kurią TARGET2 nedirba, NCB įsipareigojimas, atsirandantis iš eurų banknotų, kurie buvo iš anksto pristatyti pagal Gaires ECB/2006/9 ir kurie pateko į apyvartą iki grynųjų pinigų keitimo dienos, yra įsipareigojimų bazės dalis (kaip korespondentinių sąskaitų dalis HBS įsipareigojimų 10.4 straipsnyje), kol įsipareigojimas tampa vidinių Eurosistemos įsipareigojimų, atsirandančių iš TARGET2 sandorių, dalimi.

                                    2.

                                    Įsipareigojimai euro zonos kredito įstaigoms eurais, susiję su pinigų politikos operacijomis, įskaitant bet kurį iš šių punktų:

                                                a)

                                                einamąsias sąskaitas, įskaitant privalomųjų atsargų reikalavimus pagal ECBS statuto 19 straipsnio 1 dalį (HBS įsipareigojimų 2.1 straipsnis);

                                                b)

                                                indėlių sumas pagal Eurosistemos indėlių galimybę (HBS įsipareigojimų 2.2 straipsnis);

                                                c)

                                                terminuotuosius indėlius (HBS įsipareigojimų 2.3 straipsnis);

                                                d)

                                                įsipareigojimus, kylančius iš koreguojamųjų atvirkštinių operacijų (HBS įsipareigojimų 2.4 straipsnis);

                                                e)

                                                indėlius, susijusius su įkaito vertės išlaikymo prievole (HBS įsipareigojimų 2.5 straipsnis).

                                    3.

                                    Indėlių įsipareigojimai Eurosistemos kitoms sandorio šalims, kurios neįvykdė įsipareigojimų, kurie buvo perklasifikuoti iš HBS įsipareigojimų 2.1 straipsnio.

                                    4.

                                    NCB vidiniai Eurosistemos įsipareigojimai, kylantys iš ECB skolinių įsipareigojimų išleidimo pagal Gairių ECB/2011/14 (1) I priedo 3.3 poskyrį (HBS įsipareigojimų 10.2 straipsnis).

                                    5.

                                    Grynieji vidiniai Eurosistemos įsipareigojimai dėl eurų banknotų apyvartoje, įskaitant tuos, kurie atsiranda taikant šio sprendimo 4 straipsnį (HBS įsipareigojimų 10.3 straipsnio dalis).

                                    6.

                                    Grynieji vidiniai Eurosistemos įsipareigojimai, atsirandantys iš TARGET2 sandorių, atlyginamų orientacine norma (HBS įsipareigojimų 10.4 straipsnio dalis).

                                    7.

                                    Iš pinigų politikos įsipareigojimų, kurių terminas yra vieneri metai arba ilgesnis, sukauptos palūkanos, kurias ketvirčio pabaigoje apskaito kiekvienas NCB (HBS įsipareigojimų 12.2 straipsnio dalis).

                        B.

                        Kiekvieno NCB įsipareigojimų bazės suma apskaičiuojama laikantis suderintų apskaitos principų ir taisyklių, nustatytų Gairėse ECB/2010/20.

         (1)  2011 m. rugsėjo 20 d. Gairės ECB/2011/14 dėl Eurosistemos pinigų politikos priemonių ir procedūrų (OL L 331, 2011 12 14, p. 1).“

      II PRIEDAS

            „II PRIEDAS

               ATSKIRTAS TURTAS

                        A.

                        Išskyrus visus kitus punktus, atskirtą turtą sudaro:

                                    1.

                                    Skolinimas euro zonos kredito įstaigoms eurais, susijęs su pinigų politikos operacijomis (HBS turto 5 straipsnis).

                                    2.

                                    Pinigų politikos tikslais laikomi vertybiniai popieriai (HBS turto 7.1 straipsnio dalis).

                                    3.

                                    Vidinės Eurosistemos pretenzijos, atitinkančios užsienio atsargų, išskyrus auksą, pervedimą į ECB, kaip numatyta ECBS statuto 30 straipsnyje (HBS turto 9.2 straipsnio dalis).

                                    4.

                                    Grynosios vidinės Eurosistemos pretenzijos dėl eurų banknotų apyvartoje, įskaitant tas, kurios atsiranda taikant šio sprendimo 4 straipsnį (HBS turto 9.4 straipsnio dalis).

                                    5.

                                    Grynosios vidinės Eurosistemos pretenzijos, atsirandančios iš TARGET2 sandorių, atlyginamų orientacine palūkanų norma (HBS turto 9.5 straipsnio dalis).

                                    6.

                                    Tokia aukso suma, įskaitant pretenzijas dėl ECB pervesto aukso, kad kiekvienas NCB galėtų nustatyti savo aukso dalį, atitinkančią jo dalies pasirašyto kapitalo rakte taikymą bendrai visų NCB nustatyto aukso sumai (HBS turto 1 straipsnis ir turto 9.2 straipsnio dalis).
                                    Šiame sprendime auksas vertinamas pagal vienos grynos aukso uncijos kainą eurais 2002 m. gruodžio 31 d.

                                    7.

                                    Pretenzijos, atsirandančios iš eurų banknotų, kurie buvo iš anksto pristatyti pagal Gaires ECB/2006/9 ir kurie tuomet pateko į apyvartą iki grynųjų pinigų keitimo dienos (iki grynųjų pinigų keitimo dienos – HBS turto 4.1 straipsnio dalis, po to – korespondentinių sąskaitų dalis HBS turto 9.5 straipsnyje), bet tik kol tokios pretenzijos tampa vidinių Eurosistemos pretenzijų, kylančių iš TARGET2 sandorių, dalimi.

                                    8.

                                    Likusios pretenzijos, atsirandančios kitoms Eurosistemos sandorio šalims nevykdant įsipareigojimų Eurosistemos kredito operacijų kontekste, ir (arba) finansinis turtas arba pretenzijos (trečiųjų šalių atžvilgiu), perimti nuosavybėn ir (arba) įgyti realizuojant Eurosistemos kredito operacijų kontekste įsipareigojimų nevykdančių kitų Eurosistemos sandorio šalių pateiktą įkaitą, perklasifikuoti iš HBS turto 5 straipsnio (HBS turto 11.6 straipsnio dalis).

                                    9.

                                    Iš pinigų politikos turto, kurio terminas yra vieneri metai arba ilgesnis, sukauptos palūkanos, kurias ketvirčio pabaigoje apskaito kiekvienas NCB (HBS turto 11.5 straipsnio dalis).

                        B.

                        Kiekvieno NCB atskirto turto vertė apskaičiuojama laikantis suderintų apskaitos principų ir taisyklių, nustatytų Gairėse ECB/2010/20.“


title: 2014/364/ES: 2014 m. birželio 12 d. Tarybos sprendimas dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo

text:
18.6.2014

               LT

               Europos Sąjungos oficialusis leidinys

               L 178/11

         TARYBOS SPRENDIMAS
   2014 m. birželio 12 d.
   dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo

      (2014/364/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 196 straipsnį kartu su 218 straipsnio 9 dalimi,
   atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
   atsižvelgdama į Europos Komisijos pasiūlymą,
   kadangi:

               (1)

               Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

               (2)

               pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, be kita ko, jo 31 protokolą;

               (3)

               EEE susitarimo 31 protokole nustatytos bendradarbiavimo konkrečiose srityse, nesusijusiose su keturiomis laisvėmis, nuostatos ir tvarka;

               (4)

               tikslinga išplėsti EEE susitarimo Susitariančiųjų Šalių bendradarbiavimą, kad jis apimtų Europos Parlamento ir Tarybos sprendimą Nr. 1313/2013/ES (3);

               (5)

               todėl EEE susitarimo 31 protokolas turėtų būti atitinkamai iš dalies pakeistas, kad bendradarbiavimas būtų išplėstas nuo 2014 m. sausio 1 d.;

               (6)

               Sąjungos pozicija EEE jungtiniame komitete turėtų būti grindžiama pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjungos vardu turi būti laikomasi EEE jungtiniame komitete dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo grindžiama prie šio sprendimo pridedamu EEE jungtinio komiteto sprendimo projektu.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. birželio 12 d.

            Tarybos vardu

            Pirmininkas

         Y. MANIATIS

      (1)  OL L 305, 1994 11 30, p. 6.

      (2)  OL L 1, 1994 1 3, p. 3.

      (3)  2013 m. gruodžio 17 d. Europos Parlamento ir Tarybos sprendimas Nr. 1313/2013/ES dėl Sąjungos civilinės saugos mechanizmo (OL L 347, 2013 12 20, p. 924).

      PROJEKTAS
      EEE JUNGTINIO KOMITETO SPRENDIMAS Nr. …/2014
      … m. … … d.
      kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
      kadangi:

                  (1)

                  tikslinga išplėsti EEE susitarimo Susitariančiųjų Šalių bendradarbiavimą, kad jis apimtų 2013 m. gruodžio 17 d. Europos Parlamento ir Tarybos sprendimą Nr. 1313/2013/ES dėl Sąjungos civilinės saugos mechanizmo (1);

                  (2)

                  todėl EEE susitarimo 31 protokolas turėtų būti iš dalies pakeistas, kad bendradarbiavimas būtų išplėstas nuo 2014 m. sausio 1 d.,

            PRIĖMĖ ŠĮ SPRENDIMĄ:
      1 straipsnis
      EEE susitarimo 31 protokolo 10 straipsnio 8 dalyje pridedama ši pastraipa:

                  „d)

                  Bendrijos teisės aktai, kurie įsigalioja 2014 m. sausio 1 d.:

                              —

                                 32013 D 1313: 2013 m. gruodžio 17 d. Europos Parlamento ir Tarybos sprendimas Nr. 1313/2013/ES dėl Sąjungos civilinės saugos mechanizmo (OL L 347, 2013 12 20, p. 924).
                              Lichtenšteinas nedalyvauja šioje programoje ir neprivalo finansiškai prisidėti prie jos įgyvendinimo.“

            2 straipsnis
      Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį (2).
      Jis taikomas nuo 2014 m. sausio 1 d.
      3 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

         Priimta Briuselyje

               EEE jungtinio komiteto

               pirmininkas

               EEE jungtinio komiteto

               sekretoriai

         (1)  OL L 347, 2013 12 20, p. 924.

         (2)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2012/617/ES: 2012 m. gegužės 10 d. Europos Parlamento sprendimas dėl bendrosios įmonės SESAR 2010 finansinių metų sąskaitų uždarymo

text:
17.10.2012

               LT

               Europos Sąjungos oficialusis leidinys

               L 286/355

         EUROPOS PARLAMENTO SPRENDIMAS
   2012 m. gegužės 10 d.
   dėl bendrosios įmonės SESAR 2010 finansinių metų sąskaitų uždarymo
   (2012/617/ES)
   EUROPOS PARLAMENTAS,

               —

               atsižvelgdamas į bendrosios įmonės SESAR 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl bendrosios įmonės SESAR 2010 finansinių metų galutinių metinių ataskaitų kartu su bendrosios įmonės atsakymais (1),

               —

               atsižvelgdamas į 2012 m. vasario 21 d. Tarybos rekomendaciją (06086/2012 – C7-0050/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2008 m. gruodžio 16 d. Tarybos reglamentą (EB) Nr. 1361/2008, iš dalies keičiantį Reglamentą (EB) Nr. 219/2007 dėl bendros įmonės naujos kartos Europos oro eismo vadybos sistemai (SESAR) sukurti įsteigimo (3), ypač į jo 4b straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Transporto ir turizmo komiteto nuomonę (A7-0114/2012),

               1.

               pritaria bendrosios įmonės SESAR 2010 finansinių metų sąskaitų uždarymui;

               2.

               paveda Pirmininkui perduoti šį sprendimą bendrosios įmonės SESAR vykdomajam direktoriui, Tarybai, Komisijai bei Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 368, 2011 12 16, p. 32.

      (2)  OL L 248, 2002 9 16, p. 1.

      (3)  OL L 352, 2008 12 31, p. 12.

      (4)  OL L 357, 2002 12 31, p. 72.


title: 1982 m. gruodžio 13 d. Tarybos sprendimas dėl valstybių narių ir Bendrijos institucijų veiksmų koordinavimo vertinant Bendrijos tarpinstitucinės informacinės sistemos reikalingumą ir rengiant pasiūlymus dėl jos sukūrimo

text:
Svarbus teisinis pranešimas

|

31982D0869

Oficialusis leidinys L 368 , 28/12/1982 p. 0040 - 0041 specialusis leidimas suomių kalba: skyrius 1 tomas 2 p. 0028  specialusis leidimas ispanų kalba: skyrius 13 tomas 19 p. 0003  specialusis leidimas švedų kalba: skyrius 1 tomas 2 p. 0028  specialusis leidimas portugalų kalba skyrius 13 tomas 19 p. 0003

		Tarybos sprendimas1982 m. gruodžio 13 d.dėl valstybių narių ir Bendrijos institucijų veiksmų koordinavimo vertinant Bendrijos tarpinstitucinės informacinės sistemos reikalingumą ir rengiant pasiūlymus dėl jos sukūrimo(82/869/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 235 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],atsižvelgdama į Ekonomikos ir socialinių reikalų komiteto nuomonę [2],kadangi duomenų tvarkymo, teksto tvarkymo ir telekomunikacijų integracija paskatino naujų informacinių technologijų plėtrą ir šias technologijas galima panaudoti Bendrijos darbo vyksmui pagerinti, ypač nuolatos didėjantiems informacijos mainams tarp Bendrijos institucijų ir valstybių narių administracijų;kadangi nekoordinuotai diegiant naujas informacines technologijas Bendrijos institucijose ir valstybių narių administracijose gali susidaryti naujų kliūčių laisviems informacijos mainams;kadangi taikymo galimybių ir naudotojų poreikių Bendrijos institucijose ir valstybių narių administracijose aiškus apibrėžimas padėtų kurti techninius reglamentus informacijos sistemoms, kurios nesusietos su atskirais gamintojais, ir turėtų teigiamą poveikį viešųjų telekomunikacijų tinklų plėtrai bei jų naudojimui informacinėms sistemoms; taigi, tikėtina, kad tai sukurs ir inovacines paskatas pramonei;kadangi dėl to yra pageidautina sukurti koordinavimo tvarką siekiant nustatyti naujų informacinių technologijų poreikius Bendrijos institucijoms ir valstybių narių administracijoms, taip pat siekiant nustatyti ir sudaryti bendrus susitarimus informacijos mainams, kai ši informacija nėra būdinga tik atskiriems gamintojams, atsižvelgiant ir į tarptautinę standartizaciją;kadangi Sutartyje nėra numatyta jokių konkrečių įgaliojimų, kurių reikia šiam Sprendimui priimti, būtina remtis jos 235 straipsniu,NUSPRENDĖ:1 straipsnisValstybės narės ir Komisija koordinuoja savo veiklą šiais klausimais:1) nustatydamos ir įvertindamos poreikius;2) jeigu reikia, parengdamos ketinimų ir įgyvendinimo programą;3) sudarydamos bendrus susitarimus informacijos mainams, kai ši informacija nėra būdinga tik atskiriems gamintojams, atsižvelgiant į tarptautinę standartizaciją,siekiant sukurti Bendrijos tarpinstitucinę integruotą informacinę sistemą INSIS, kuri leistų diegti naujas elektronines technologijas informacijos mainams tarp Bendrijos institucijų ir valstybių narių administracijų. Kitos Bendrijos institucijos ir įstaigos yra kviečiamos dalyvauti koordinavimo veikloje. Komisija atsakinga už koordinavimą per Patariamąjį komitetą, sudarytą iš valstybių narių ir Bendrijos institucijų ir įstaigų atstovų; komiteto veiklos nuostatai apibrėžti priede.2 straipsnisBaigusi 1 straipsnyje nurodytą darbą, Komisija pateikia jo ataskaitą Tarybai ir Parlamentui ir ne vėliau kaip po 12 mėnesių nuo šio sprendimo įsigaliojimo pateikia atitinkamus pasiūlymus, jeigu mano, kad tai reikalinga.3 straipsnisŠis sprendimas įsigalioja jo paskelbimo Europos Bendrijų oficialiajame leidinyje dieną.Priimta Briuselyje, 1982 m. gruodžio 13 d.Tarybos varduPirmininkasU. Ellemann-Jensen[1] OL C 125, 1982 5 17, p. 170.[2] OL C 343, 1981 12 31, p. 4.--------------------------------------------------PRIEDASPATARIAMASIS KOMITETASVEIKLOS NUOSTATAI1. Pagrindiniai uždaviniai1.1. Bendras uždavinysPatariamojo komiteto bendroji funkcija yra remti Komisiją šiais klausimais:- nustatant ir įvertinant poreikius,- jeigu reikia, parengiant ketinimų ir įgyvendinimo programą,- sudarant bendrus susitarimus informacijos mainams, kai ši informacija nėra būdinga tik atskiriems gamintojams, atsižvelgiant į tarptautinę standartizaciją,siekiant sukurti Bendrijos informacinę sistemą (INSIS).1.2 Specialieji uždaviniaiPatariamojo komiteto specialieji uždaviniai yra šie:1.2.1. padėti Komisijai nustatyti esamus ir tikėtinus poreikius,1.2.2. padėti Komisijai nustatyti reikšmingus projektus informacinių technologijų srityje, vykdytinus tarp valstybių narių ir Bendrijos institucijų,1.2.3. patarti Komisijai dėl INSIS projekto tikslų ir įgyvendinimo prioritetų,1.2.4. patarti Komisijai dėl INSIS projektų nuoseklumo, jei tie planai apima svarbius valstybių narių ir Komisijos institucijų veiksmus;1.2.5. patarti Komisijai dėl INSIS sistemai svarbių standartų,1.2.6. patarti Komisijai dėl pradinio koordinavimo su pašto administracija ir pramone.2. Susitikimų dažnumasMaždaug kas du mėnesiai.3. Darbo trukmėApie aštuonis mėnesius.4. DalyviaiIki trijų atstovų iš kiekvienos valstybės narės ir kiekvienos Bendrijos institucijos; Kiekvienos delegacijos nariai atstovauja kiek įmanoma didesnės aprėpties specialiosioms sritims (informacinės technologijos, naudotojų poreikiai ir kita).Sekretoriato paslaugas komitetui suteikia Komisija.--------------------------------------------------


title: Tarpparlamentinės delegacijos, delegacijos jungtiniuose parlamentiniuose komitetuose, parlamentinio bendradarbiavimo komitetuose ir daugiašalės parlamentinės asamblėjos 2009 m. gegužės 6 d. Europos Parlamento sprendimas dėl tarpparlamentinių delegacijų, delegacijų jungtiniuose parlamentiniuose, parlamentinio bendradarbiavimo komitetuose ir dėl daugiašalių parlamentinių asamblėjų skaičiaus

text:
5.8.2010

               LT

               Europos Sąjungos oficialusis leidinys

               CE 212/136

         2009 m. gegužės 6 d., trečiadienisTarpparlamentinės delegacijos, delegacijos jungtiniuose parlamentiniuose komitetuose, parlamentinio bendradarbiavimo komitetuose ir daugiašalės parlamentinės asamblėjos
   P6_TA(2009)0349
   2009 m. gegužės 6 d. Europos Parlamento sprendimas dėl tarpparlamentinių delegacijų, delegacijų jungtiniuose parlamentiniuose, parlamentinio bendradarbiavimo komitetuose ir dėl daugiašalių parlamentinių asamblėjų skaičiaus
   2010/C 212 E/24

      Europos Parlamentas,
   atsižvelgdamas į Pirmininkų sueigos pasiūlymą,
   atsižvelgdamas į Darbo tvarkos taisyklių 188 ir 190 straipsnius,
   atsižvelgdamas į Sąjungos ir ES nepriklausančių šalių sudarytus asociacijos, bendradarbiavimo ir kitus susitarimus,
   siekdamas per nenutrūkstamą tarpparlamentinį dialogą stiprinti parlamentinę demokratiją,

               1.

               nutaria patvirtinti šias delegacijas ir jų regionines grupes:

                  a)   Europa, Vakarų Balkanai ir Turkija

               Delegacijos:

                           —

                           ES ir Kroatijos jungtiniame parlamentiniame komitete,

                           —

                           ES ir Buvusiosios Jugoslavijos Respublikos Makedonijos jungtiniame parlamentiniame komitete,

                           —

                           ES ir Turkijos jungtiniame parlamentiniame komitete.

                     Delegacija ryšiams su Šveicarija, Islandija, Norvegija ir Europos ekonominės erdvės (EEE) jungtiniame parlamentiniame komitete.
               Delegacija ryšiams su Albanija, Bosnija ir Hercegovina, Serbija, Juodkalnija ir Kosovu;

                  b)   Rusija, Rytų partnerystės valstybės, Centrinė Azija ir Mongolija

               Delegacija ES ir Rusijos parlamentinio bendradarbiavimo komitete,
               Delegacija ES ir Ukrainos parlamentinio bendradarbiavimo komitete,
               Delegacija ES ir Moldovos parlamentinio bendradarbiavimo komitete,
               Delegacija ryšiams su Baltarusija,
               Delegacija ES ir Armėnijos, ES ir Azerbaidžano, ES ir Gruzijos parlamentinio bendradarbiavimo komitetuose,
               Delegacija ES ir Kazachstano, ES ir Kirgizijos, ES ir Uzbekistano parlamentinio bendradarbiavimo komitetuose ir ryšiams su Tadžikistanu, Turkmėnistanu ir Mongolija;

                  c)   Magrebas, Mašrekas, Izraelis, Palestina

               Delegacijos ryšiams su:

                           —

                           Izraeliu,

                           —

                           Palestinos Įstatymų Leidybos Taryba,

                           —

                           Magrebo šalimis ir Arabų Magrebo sąjunga,

                           —

                           Mašreko šalimis;

                  d)   Arabijos pusiasalis, Irakas ir Iranas

               Delegacijos ryšiams su:

                           —

                           Arabijos pusiasaliu,

                           —

                           Iraku,

                           —

                           Iranu;

                  e)   Šiaurės ir Pietų Amerikos

               Delegacijos ryšiams su:

                           —

                           Jungtinėmis Amerikos Valstijomis,

                           —

                           Kanada,

                           —

                           Centrinės Amerikos šalimis,

                           —

                           Andų bendrijos šalimis,

                           —

                           MERCOSUR;

                     Delegacija ES ir Meksikos jungtiniame parlamentiniame komitete,
               Delegacija ES ir Čilės jungtiniame parlamentiniame komitete;

                  f)   Azija, Ramusis vandenynas

               Delegacijos ryšiams su:

                           —

                           Japonija,

                           —

                           Kinijos Liaudies Respublika,

                           —

                           Indija,

                           —

                           Afganistanu,

                           —

                           Pietų Azijos šalimis,

                           —

                           Pietryčių Azijos šalimis ir Pietryčių Azijos valstybių asociacija (ASEAN),

                           —

                           Korėjos pusiasaliu,

                           —

                           Australija ir Naująja Zelandija;

                  g)   Afrika

                           —

                           Delegacija ryšiams su Pietų Afrika,

                           —

                           Delegacija ryšiams su Panafrikos Parlamentu;

                  h)   Daugiašalės asamblėjos

               Delegacija AKR ir ES jungtinėje parlamentinėje asamblėjoje,
               Delegacija Europos ir Viduržemio jūros šalių parlamentinėje asamblėjoje,
               Delegacija Europos ir Lotynų Amerikos šalių parlamentinėje asamblėjoje,
               Delegacija EURONEST šalių parlamentinėje asamblėjoje,
               Delegacija ryšiams su NATO Parlamentine Asamblėja,
               (kurią sudarys Saugumo ir gynybos pakomitečio nariai);

               2.

                           a)

                           nutaria, kad narystė EPS parlamentiniuose komitetuose grindžiama išskirtinai naryste AKR ir ES Jungtinėje parlamentinėje asamblėjoje, užtikrinant tinkamą Vystymosi ir Tarptautinės prekybos komitetų atstovavimą;

                           b)

                           nutaria, kad narystė EUROMED, EUROLAT ir EURONEST parlamentinėse asamblėjose grindžiama išskirtinai naryste dvišalėse ar subregioninėse delegacijose, kurias įtraukia kiekviena asamblėja;

               3.

               primena Pirmininkų sueigos sprendimą įsteigti EURONEST parlamentinę asamblėją, kuri susietų Europos Parlamentą ir Ukrainos, Moldovos, Baltarusijos, Armėnijos, Azerbaidžano ir Gruzijos parlamentus; nusprendžia, kiek tai yra susiję su Baltarusija, kad Pirmininkų sueiga teiks pasiūlymus dėl Baltarusijos atstovavimo EURONEST parlamentinėje asamblėjoje;

               4.

               nutaria, kad Delegacijų pirmininkų sueiga turi parengti metinio kalendoriaus projektą, kurį tvirtintų Pirmininkų sueiga, pasikonsultavusi su Užsienio reikalų, Vystimosi ir Tarptautinės prekybos komitetais, tačiau supranta, kad Pirmininkų sueiga, siekdama reaguoti į politinius įvykius, gali nuspręsti pakoreguoti kalendorių;

               5.

               nutaria, kad frakcijos ir nepriklausomi nariai skirs nuolatinius pakaitinius narius, kurie dalyvaus kiekvieno tipo delegacijos veikloje, ir kad šių pakaitinių narių skaičius negali viršyti visų frakcijoms ar nepriklausomiems nariams atstovaujančių narių skaičiaus;

               6.

               nutaria skatinti intensyvesnį komitetų, kuriems aktualus delegacijų darbas, bendradarbiavimą ir konsultacijas su jais, t. y. organizuoti bendrus šių organų posėdžius jų įprastinėje darbo vietoje;

               7.

               stengsis praktiniu lygmeniu užtikrinti, kad vienas ar daugiau komitetų pranešėjų/pirmininkų galėtų panašiai dalyvauti delegacijų, parlamentinio bendradarbiavimo ir jungtinių parlamentinių komitetų bei daugiašalių parlamentinių asamblėjų procedūrose; nutaria, kad Pirmininkas, gavęs bendrą delegacijos pirmininko ir susijusio komiteto prašymą, turi leisti surengti šio pobūdžio misiją;

               8.

               nutaria, kad šis sprendimas įsigalios 7-osios parlamentinės kadencijos pirmosios sesijos metu;

               9.

               paveda Pirmininkui perduoti šį sprendimą Tarybai ir Komisijai.


title: 2017 m. birželio 8 d. Tarybos sprendimas, kuriuo atnaujinama Europos profesinio mokymo plėtros centro valdančiosios tarybos sudėtis

text:
17.6.2017

               LT

               Europos Sąjungos oficialusis leidinys

               C 194/30

         TARYBOS SPRENDIMAS
   2017 m. birželio 8 d.
   kuriuo atnaujinama Europos profesinio mokymo plėtros centro valdančiosios tarybos sudėtis
   (2017/C 194/04)
   EUROPOS SĄJUNGOS TARYBA,
   atsižvelgdama į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo (1), ypač į jo 4 straipsnį,
   atsižvelgdama į Vengrijos Vyriausybės pateiktą kandidatūrą,
   kadangi:

               (1)

               2015 m. liepos 14 d. (2) ir 2015 m. rugsėjo 14 d. (3) sprendimais Taryba paskyrė Europos profesinio mokymo plėtros centro valdančiosios tarybos narius laikotarpiui nuo 2015 m. rugsėjo 18 d. iki 2018 m. rugsėjo 17 d.;

               (2)

               atsistatydinus Lázló ODROBINA tapo laisva Centro valdančiosios tarybos Vyriausybių atstovų kategorijos Vengrijai atstovaujančio nario vieta;

               (3)

               pirmiau minėto Centro valdančiosios tarybos nariai turėtų būti paskirti likusiam dabartinės kadencijos laikui iki 2018 m. rugsėjo 17 d.,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2018 m. rugsėjo 17 d. Europos profesinio mokymo plėtros centro valdančiosios tarybos nariu skiriamas šis asmuo:
   VYRIAUSYBIŲ ATSTOVAI

               VENGRIJA

               Krisztina VUJKOV TOMORNÉ

         2 straipsnis
   Šis sprendimas informaciniais tikslais skelbiamas Europos Sąjungos oficialiajame leidinyje.

      Priimta Liuksemburge 2017 m. birželio 8 d.

            Tarybos vardu

            Pirmininkas

         K. SIMSON

      (1)  OL L 39, 1975 2 13, p. 1.

      (2)  OL C 232, 2015 7 16, p. 2.

      (3)  OL C 305, 2015 9 16, p. 2.


title: 2002/212/CFSP: Council Decision of 11 March 2002 concerning the appointment of the Head of Mission/Police Commissioner of the European Union Police Mission (EUPM)

text:
Avis juridique important

|

32002D0212

Official Journal L 070 , 13/03/2002 P. 0008 - 0008

TARYBOS SPRENDIMAS2002 m. kovo 11 d.dėl Europos Sąjungos policijos misijos (EUPM) vadovo/policijos komisaro paskyrimo(2002/212/BUSP)EUROPOS SĄJUNGOS TARYBA,atsižvelgdama į Europos Sąjungos sutartį, ypač į jos 23 straipsnio 2 dalį,atsižvelgdama į 2002 m. kovo 11 d. Bendrųjų veiksmų aktą 2002/210/BUSP dėl Europos Sąjungos policijos misijos([1]), ypač į jo 4 straipsnį,kadangi:(1) Bendrųjų veiksmų akto 2002/210/BUSP 4 straipsnis nustato, kad Taryba Generalinio Sekretoriaus/vyriausiojo įgaliotinio bendrai užsienio ir saugumo politikai pasiūlymu paskiria misijos vadovą/policijos komisarą.(2) Generalinis sekretorius/vyriausiasis įgaliotinis bendrai užsienio ir saugumo politikai pasiūlė policijos vado Sveno Christiano FREDERIKSENO paskyrimą,NUSPRENDĖ:1 straipsnisNuo 2003 m. sausio 1 d. Svenas Christianas FREDERIKSENAS skiriamas EUPM misijos vadovu/policijos komisaru. Nuo tos dienos jis veikia kaip policijos misijos vadovas/planavimo grupės vadovas.2 straipsnisŠis sprendimas įsigalioja jo priėmimo dieną.Jis taikomas iki 2005 m. gruodžio 31 d.3 straipsnisŠis sprendimas skelbiamas Oficialiajame leidinyje.Priimta Briuselyje, 2002 m. kovo 11 d.Tarybos varduPirmininkasJ. PIQUÉ I CAMPS[1] OL L 70, 20025 3 13, 1 p.


title: 2005/754/EB: 2005 m. spalio 19 d. Komisijos sprendimas, dėl Europos mokslo etikos ir naujų technologijų grupės narių paskyrimo trečiam įgaliojimų laikotarpiui

text:
27.10.2005

               LT

               Europos Sąjungos oficialusis leidinys

               L 284/6

      KOMISIJOS SPRENDIMAS

   2005 m. spalio 19 d.
   dėl Europos mokslo etikos ir naujų technologijų grupės narių paskyrimo trečiam įgaliojimų laikotarpiui
   (2005/754/EB)
   EUROPOS BENDRIJŲ KOMISIJA,
   atsižvelgdama į 1997 m. gruodžio 16 d. Komisijos sprendimą (SEK(97) 2404), kuriuo įsteigiama Europos mokslo etikos ir naujų technologijų grupė ir Europos Komisijos pirmininkas įgaliojamas paskirti jos narius,
   atsižvelgdama į 2001 m. kovo 26 d. Komisijos sprendimą (K(2001) 691) dėl Europos mokslo etikos ir naujų technologijų grupės įgaliojimų pakeitimo,
   atsižvelgdama į 2005 m. gegužės 11 d. Komisijos sprendimą 2005/383/EB dėl Europos mokslo etikos ir naujų technologijų grupės įgaliojimų pratęsimo (1),
   atsižvelgdama į Europos mokslo etikos ir naujų technologijų grupės tinklalapyje 2005 m. gegužės 20 d. paskelbtą atvirą kvietimą iki 2005 m. birželio 20 d. pareikšti suinteresuotumą,
   kadangi:

               (1)

               Europos mokslo etikos ir naujų technologijų grupė yra Europos Komisijos nepriklausomas, daugiadisciplinis patariamasis organas, kurį sudaro 15 narių.

               (2)

               Paskelbus kvietimą pareikšti suinteresuotumą, buvo gautos 38 paraiškos (2). Dešimt buvusių Europos mokslo etikos ir naujų technologijų grupės narių gali būti perrinkti (3), o devyni iš jų nori, kad jų kandidatūra būtų persvarstyta.

               (3)

               Būtina užtikrinti atitinkamą Europos mokslo etikos ir naujų technologijų grupės narių atitinkamą profesinių įgūdžių ir patirties įvairovę.

               (4)

               Nariai skiriami ad personam, atsižvelgiant į jų asmeninius gebėjimus ir privalumus,

         NUSPRENDĖ:
   1 straipsnis
   Dar ketveriems metams Europos mokslo etikos ir naujų technologijų grupės nariais skiriami šie kadenciją baigiantys nariai:

               1)

               Rafael Capurro;

               2)

               Inez de Beaufort;

               3)

               Göran Hermerén;

               4)

               Linda Nielsen;

               5)

               Pere Puigdomenech Rosell;

               6)

               Günter Virt.

         2 straipsnis
   Europos mokslo etikos ir naujų technologijų grupės nariais ketveriems metams skiriami šie asmenys:

               1)

               Emmanuel Agius;

               2)

               Diána Bánáti;

               3)

               Anne Cambon-Thomsen;

               4)

               Carlo Casini;

               5)

               Jozef Glasa;

               6)

               Hille Haker;

               7)

               Julian Kinderlerer;

               8)

               Krzysztof Marczewski;

               9)

               Paula Martinho da Silva.

         3 straipsnis
   Šis sprendimas bus paskelbtas Europos Sąjungos oficialiajame leidinyje.

      Priimta Briuselyje, 2005 m. spalio 19 d.

            Komisijos vardu

         José Manuel BARROSO

            Pirmininkas

      (1)  OL L 127, 2005 5 20, p. 17.

      (2)  Žr. Sprendimo 2005/383/EB 3 straipsnio 2 dalies penktą įtrauką: „Europos mokslo etikos ir naujų technologijų grupės narių kandidatūros yra iškeliamos ir atranka yra vykdoma remiantis atviru kvietimu pareikšti suinteresuotumą.“.

      (3)  Žr. Sprendimo 2005/383/EB 3 straipsnio 2 dalies trečią įtrauką: „Kiekvienas Grupės narys yra skiriamas ketverių metų kadencijai. Kadencija gali būti pratęsiama daugiausia du kartus.“.


title: 2012/717/: 2012 m. lapkričio 20 d. Tarybos sprendimas, kuriuo skiriamas Regionų komiteto Ispanijai atstovaujantis narys

text:
24.11.2012

               LT

               Europos Sąjungos oficialusis leidinys

               L 326/16

         TARYBOS SPRENDIMAS
   2012 m. lapkričio 20 d.
   kuriuo skiriamas Regionų komiteto Ispanijai atstovaujantis narys
   (2012/717/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį;
   atsižvelgdama į Ispanijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Esperanza AGUIRRE GIL DE BIEDMA kadencijai tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. Regionų komiteto nariu skiriamas:

               —

               Ignacio GONZÁLEZ GONZÁLEZ, Presidente de la Comunidad Autónoma de Madrid.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. lapkričio 20 d.

            Tarybos vardu

            Pirmininkas

         A. D. MAVROYIANNIS

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.